-Նախ` պետք է արձանագրենք, որ այս մասով իրավիճակի բարելավում, այնուամենայնիվ, կա մեր քաղաքական դաշտում: Ահավասիկ, նայենք թեկուզ Ազգային ժողովի կազմը, որտեղ այսօր նվազագույնի է հասցված ոչ քաղաքական, երբեմն նույնիսկ «փողոցային» էլեմենտի ներկայությունը: Քաղաքական բանավեճի և ընտրողի հետ խոսելու դրական մշակույթ, այնուամենայնիվ, ձևավորվում է: Թեև շատ գործ կա անելու այս առումով: Սա ուղղակիորեն փոխկապակցված է քաղաքական համակարգի զարգացման, կուսակցությունների ամրապնդման և որակյալ քաղաքական մշակույթ ձևավորելու հրամայականի հետ: